شركةديفرنتارت

مسلسلشقة 6

تأليف

رفيقالقاضيمحمودوحيد

سعادالقاضينبيلشعيب

انتاج

الحلقةالتاسعه

Final draft 7 february

01010050517

mostfyuri55@gmil.comEmil :

منتجفنياخراج

مصطفييوريمحمودكامل

**مشهد 1(تم تصويره م1 ح9) شقة إنجي/غرفة النوم+المطبخ ل/د**

تفيق إنجي من نومها وتذهب إلي المطبخ.

تبحث في المطبخ عن الشاكوش وتتجه إلي المكتب

**مشهد 2 (تم تصويره م2 ح9) شقة إنجي/المكتب ل/د**

تجد إنجي خورم في الباركيه وتحاول تفتحه بالشاكوش. وتجد مذكرات زياد.

وتبدأ في قراءة المذكرات

**انجي :**

\_لنفسها وكأنها تكلم االوراق

**عايز تقولي ايه بقى ياعم زياد**

\_ تمسك انجي بأول ورقه لتقرأها وفي نفس اللحظه ترتعش االضاءه فتنتبه انجي الى ذلك وتنتظر انقطاع التيار الكهربائي كالمعتاد وتنظر الى هاتفها على مستوى

شحن البطاريه وتنتظر ان ينخفض ايضاً كالمعتاد ولكن االضاءه تستقر وال يحد

شئ من المعتاد فتعود انجي مسترخيه على سريرها وترتشف من قهوتها وتبدء في

القراءة

\_ **زياد : v.o**

**كان صباحاً رمادياً يشبه صباحي الذي سبقه ، انا في تلك الفتره الباهته من حياتي ولا اعلم متى أعبرها الى مرحله جديده وهل سأعبرها أم لا**

Dissolve

**مشهد 3 مقهى شعبي (فلاش باك) ن/د**

\_ نرى زياد الشامي جالسا في المقهى يرتشف من كوب شاي بالحليب ويسترق

النظر الى الجالسين على المقهى ويتأملهم .. جميعهم من الرجال .. رجال على

المعاش وعمال اتوا لأخذ استراحه قصيره من العمل و شباب جامعي ..الخ من

النماذج المنوعه من البشر على المقهى

\_ زياد: v.o ) يكمل على السرد من المشهد السابق ( :

لم يعد هؤلاء البوساء يلهمونني بل اصبحت امقتهم او امقت نفسي بالمعنى الأدق ....

بعد ان اصبح الغد سراب لا يمكن بلوغه والوصول اليه واصبحت اعيش يومي في مأساة وراء الاخرى لتدبر قوت يومي

Cut

**مشهد4 (تم تصويره م2 ح9) شقة انجي/ المكتب ل/د**

\_ نرى انجي تتنهد وتنتقل الى ورقه اخُرى من مذكرات زياد

زياد: v.o

اليوم غيرت كالون الشقه للمره الثالثه ومع ذلك أشعر انني مازلت داخل هذا

الواقع الغرائبي الذي اعيش فيه منذ دخلت في هذا الوحل .. مازالت الأشياء تحدث

ومازال الدخيل يقتحم منزلي في غيابي ، بل وفي وجودي ايضا.ً.. الشيئ الوحيد

الذي يبقيني هو شكي في اني مصاب بداء الوسواس القهري او ربما فصام

قطع

Cut

**مشهد 5 (تم تصويره م5 ح9) فلاشباك شقه زياد/الصالة ن/د**

\_ نرى زياد مرتديا بيجامته وواقفا مع النجار عند باب الشقه ويجرب الكالون

الجديد

زياد: v.o ) يستأنف السرد من المشهد السابق(

كنت اليوم في قمة بؤسي وانا اجمع كل ماهو موجود بالمنزل من عملات معدنيه

حتى ادفع اجرة النجار الذي انتهى من عمله في الباب وظل واقفا أمامي ليحصل

على كامل اجره حتى اخر مليم ولم يتنازل عن جنيه واحد

\_ نرى زياد يدفع للنجار ولكن النجار ينظر الى النقود في يده ويعدهم مابين اوراق

نقديه وعملات معدنيه

النجار :

في خمسه جنيه كمان ياباشا

\_ يبتلع زياد ريقه ثم يدخل ليبحث عن اي نقود في جيوب ملابسه أو في اي مكان

زياد: v.o

كان يراني ابحث في كل مكان كي اجمع باقي اجره .. خمسة جنيهات .. خمسة

جنيهات فعلت بي مالم تفعله رصاصه ... كنت في قمة خجلي وكان في قمة قسوته

علي .. احسست بأنه متعمد احراجي وانه يتلذذ بالنظر الي وانا ادور حول نفسي ،(

خلاص ياباشا لو مفيش خليها علينا

\_ فجأه ينظر إليه زياد وقد اتسعت حدقة عينيه كاظما غيظه ويرد في حزم بلهجه

قاطعة

زياد :

متشكر .

\_ ثم يأخذ خطوه للخلف ويغلق الباب بقوه في وجه النجار غير مباليا به

Cut

**مشهد6 (جديد) مقهى شعبي (فلاش باك) ن/د**

( ثم يترك القلم و يرجع بظهره للوراء وفي عزة بنفسه يقول )

على الرغم من ان حدث كتابة أول فيلم لي حدث يستحق التدوين ( ثم يعود للكتابة ) و لكنه لم يكن سبب كتابة تلك السطور وانما فكرتها للفيلم التي طرحتها علي هي ما وراء تلك التجربة

، تبدأ قصة تلك السطور التي أسردها الان عندما جمعتني الصدفة بالفنانة ( زينه ) يوم ان استأجرت الشقة التي كانت تسكنها من قبلي و ربما ساقني القدر الى تلك الصدفة التي في ظاهرها نور و لكن في باطنها ظلمة القبور ، وباب الجحيم

**مشهد 7(جديد) المقهى الشعبي ن/د**

زينة تذهب إلي زياد القهوة

زينة :

يا استاذ زياد روحتلك البيت قالولي انك بتقعد تكتب هنا عالقهوة

زياد:

اهلا يا فنانة اتفضلي

زينة :

بص بقى انا لقيت فكره تجنن ممكن تكتبهالي انا عاوزة فيلم يكون بيتكلم عن العوالم الخفية و العفاريت .. الجيل الجديد بيحب الحاجات دي اوي

زياد:

فعلا

زينة

اه صدقني الناس دلوقتي بتهرب من اللي هي فيه بالسحر والشعوذه وبيحبوا يشوفوا اللي بيخافوا منه قدامهم عالشاشة والجيل الجديد حكايات الماورائيات دي واكلالهم دماغهم

زياد

الناس طول عمرها بتهرب من واقعها للغيب عشان عارفين ومتأكدين انهم كلهم رايحين ليه رايحين للمجهول ، مجرد حيلة بيتحايلوا بيها على واقع الموت فبيحاولوا يفهموا اللي حواليهم ومش شايفينه يمكن يفسرلهم العالم التاني

زينة

بص بقى انا مش هدخل معاك في جدال مش هعرف اسد فيه هههههههه اعذرني انا تعليمي مش قدك المهم اني عايزة فيلم واقعي مش شغل الكارتون اللي بنشوفه عن المواضيع دي

زياد بسخرية

تحت امرك يا فنانة .. فكرة حلوة و مهم فعلا نراعي الجيل الجديد بيحب ايه

زينة :

طيب يا استاذ زياد عاوزاك بقى تكتبلي حاجة حلوة و احس انها حقيقية .. يعني الناس تتفرج تحس ان الموضوع زى اللي في الواقع و السحر الحقيقي اللي بتعمله الناس لبعضها

زياد :

والله دماغك ألماظ يا فنانة

زينة:

ياللا هسيبك بقى

( يكمل زياد كتابته للمذكرات )

و تركتني الفنانة لأفكاري و قررت ان اقرأ عن العالم الأخر لكتابة حكاية شديدة الوقعية تلمس كل من يشاهدها ، وهكذا بدأت رحلة الطريق الى الجحيم

قطع

**مشهد8(جديد) المقهى الشعبي ن/د**

يكمل زياد كتابته للمذكرات

زيادV.O:

و تركتني الفنانة لأفكاري و قررت ان اقرأ عن العالم الأخر لكتابة حكاية شديدة الوقعية تلمس كل من يشاهدها ، وهكذا بدأت رحلة الطريق الى الجحيم

Cut

**مشهد 9 (تم تصويره) شقة إنجي/المكتب ل/د**

انجي تكمل قراءة

**مشهد 10 (جديد) شارع ن/خ**

(يقف زياد أمام بائع الكتب يتأمل فى الكتب الخاصة بالكلام عن الجن و السحر)

صوت زياد (vo) :

ظللت ابحث عن ذلك العالم و فى كل مرة لم استطع الشراء

بائع الكتب :

عاوز حاجة يا حضرة

زياد:

متشكر انا ماشي

(يكمل كلامه و هو سائرا يفكر)

زياد VO :

و تركته و مشيت سيرا على الاقدام عائدا الي المنزل و انا افكر فى ذلك الباب الذي تملكني الفضول ان اطرقه رغم خوفي من هذا العالم .. و قررت ان ابحث اكثرعن تحضير الارواح و طلاسم الجن و العفاريت التي لم تعد بعيدة عنا .. فأنا أرى كل يوم العفاريت بينا فى الطرقات و المواصلات و الشوارع و التليفونات و فى مواقع التواصل الاجتماعي ..

( زياد يستطدم بشخص مار جانبه فيقع من الشخص موبايله على الارض و تشرخ الشاشة )

شخص 1:

ايه ياعم انت ماشي مسطول .. هي ناقصاك انت كمان

زياد :

خلاص يا سيدى حقك عليا مش قصدي

الشخص:

يعني ايه مش قصدي .. يعني دي اللي هترجعلي الشاشة اللي اتشرخت .. دانت عيل بارد

( و يبدأ الشخص فى ان يضرب زياد و تتحول لخناقة و يلتف العديد من الاشخاص لمحاولة التهدئة بينهم )

زياد VO :

و كان هذا بداية نذير الشؤم لما هو آت ليتحول ما كنا نحياه الى لعنة خطفت منى ملاكي الحارس

قطع

**مشهد 11 فلاشباك شوارع مختلفه وحديقه ل/خ**

فوتو مونتاج

\_ نرى زياد وحبيبته شابه عشرينيه جميله ، يتسكعان سويا ويمرحون

زياد : vo

لن اخفي انني كنت على شبه يقين بأن تلك السماء الملبده بالغيوم سوف تجود

علينا بالمطر اليوم وعلى ما اظن انها هى ايضا كان لديها نفس التوقع ، تسكعنا

في الشوارع ليلاً وتساقط علينا المطر...

\_ زياد يفاجئ حبيبته بهديه

... الاحتفالات ببداية العام الجديد في كل مكان وكأن العالم اجمع قرر ان يصنع لها

عيد ميلاد مميز بالنيابة عني ..فأنا لم استطع ان اقدم لها سوى قلاده فضيه على

شكل ملاك ، لم تكن باهظة الثمن ولكنها كانت تعني لي وتعني لها الكثير

**مشهد12(جديد) فلاش باك القهوة ن/د**

( يجلس زياد عالقهوة و يستمر فى الكتابة )

زياد VO :

وبدأت اشعر ان الحياة بدأت اخيرا تتذكر وجودي فها هي تهديني فرصة اول فيلم اكتبه وتحيي في الروح بوجد ملاكي الحارس وظل يأخذني الفضول لبحر لم ينتهي و ادخل من مصدر الى اخر الى ان وصلت الى سر العين الثالثة او هكذا ظننت وهكذا بدأت رحلة الطريق الى الشيطان

قطع

**مشهد 13 (تم تصويره م6 ح9) شقة إنجي/المكتب ن/د**

م. ٦ مكتب انجي ن/ د

انجي تقرأ مذكرات زياد

\_ يرن جرس تليفون انجي ونجد المتصل يوسف فتضع انجي الاوراق بجانبها وترد

على الهاتف

انجي :

آلو ...

ص.يوسف :

نايمه ؟

انجي :

لأ صاحيه ، انا منمتش من امبارح .

Cut

**مشهد14 (جديد) الطب الشرعي/مكتب يوسف ن/د**

يوسف

ليه ده كله؟

هو حصل جديد؟

**مشهد15(تم تصويره م8 ح9) شقة إنجي/المكتب ن/د**

م/ 8 مكتب انجي ن/د

إنجي:

اما اشوفك ابقى احكيلك

**مشهد16 (جديد) الطب الشرعي/مكتب يوسف ن/د**

يوسف يغلق الهاتف

اسلام يجلس امامه

اسلام

شكلك اتندهت خلاص

يوسف

اتندهت !

اسلام

اه النداهه يعني ندهتك

يوسف

نداهة ايه! ما تقول قصدك ايه

اسلام

قصدي يعني ان الحوار شكله هيدخل في الجد مع انجي

يوسف

يا سلام وايه اللي خلاك تقول كده

اسلام

اصل انت طول الوقت اللي فات كنت بتقضيه في الشغل ومكتئب دلوقتي بقيت بتخرج كتير وفيه تغيير لطيف يعني

يوسف

اه يا لطيف وفيها ايه

**مشهد 17(تم تصويره م12 ح9) شقة إنجي/المطبخ+المكتب ن/د**

م. ١٢ مطبخ انجي ن.د

\_ انجي تُعد كوب قهوه وتتصل بناهد اثناء ذلك

انجي :

صباح الفل

ناهد :

صباح ايه بقى قولي مساء الفل .. احنا بعد الضهر .. انتي فين ياهانم

انجي :

في البيت ، لا بقولك ايه ما تجيبيليش سيرة الشغل انا محتاجه اامن البيت اللي عايشه فيه

\_ بهزار

.... تحبي اجيبلك الفطار في الجنينه ولا حاجه

انجي : ) ضاحكه ( ....

... يلا .. سلام هفوق واكلمك تاني نرغي

ص.ناهد :

ماشي يا هانم ، سلام

\_ تغلق انجي المكالمه وتخرج من المطبخ

Cut

ملحوظة جمل انجي عن الشغل يتم حذفها واعادة ترتيب الحوار بينها وبين ناهد

**مشهد18(جديد) الجريدة/مكتب إنجي وناهد ن/د**

ناهد بتكلم إنجي في الموبايل

Contre لمشهد 17

**مشهد19(جديد) النادي/حمام السباحة ن/د**

حماة يوسف خلال تمرين منه تتحدث

صفية حماة يوسف

بقولك يا يوسف فيه حاجات بعتهالك على الواتس عايزاك تجيبها لمنه بالليل وانت جاي

طالبينها منها في التمرين

يوسف

حاضر يا ماما ... بقولك صحيح هو انتوا قاعدين لغاية امتى في النادي

صفية

لغاية بالليل انت عارف الخميس بنقعد شوية زيادة عن ايام التمرين العادية

بس اشمعنى هتروح بدري بعد الشر؟

يوسف

لا خلاص فيه حاجة في دماغي كده

**مشهد 20 (جديد) لوكشن تصوير وزينة ل/د**

انجي

مساء الخير يا مدام زينة

زينة

خير يا حبيبتي فيه ايه تاني ؟

انجي

ممكن بس اسألك على حاجة بخصوص زياد

زينة

ايه لقيته وهيرجعلي فلوسي ولا هيكمل كتابة الفيلم

انجي

لا هو الحقيقة مش هيعمل حاجة من دول لانه مات

زينة

لا حول ولا قوة الا بالله حصل امتى الكلام ده ومات ازاي

انجي

من فتره ومات موتة ربنا عادي بس انا عايزه اسألك على حاجه بخصوص الفيلم اللي كان بيكتبه لحضرتك

زينة

اتفضلي

انجي

هو كان عن الجن والعفاريت وتحضير الارواح

زينة

اه عرفتي منين

انجي

من مذكراته اللي سابها في الشقة بتاعتي قبل ما يموت دلوقتي بقى انا عايزه اعرف اي معلومات اكتر عن الحكاية دي

زينة

ليه يعني هتكمليه وتكتبيه انتي يعني ولا ايه

انجي

لا بس ممكن توصلني لاي خيط بصي انا مش عايزه ادوش دماغك بس يهمني لو عندك معلومات عن الموضوع ده او اي حاجة تخص زياد تقوليلي

زينة

شوفي انا مش فاهمه حاجه منك ولا يهمني افهم اصلا بس اللي عندي هقولهولك عشان اخلص من الفيلم النحس ده وكل اللي يجي من وراه كل اللي اعرفه انه كان بيستعين بدجال ياخد منه معلومات حقيقية بتحصل فعلا في الحقيقة عشان يبقى الموضوع طبيعي ويتصدق من الجمهور وحتى طلب مني فلوس زياده على حس الموضوع ده وقالي انه يعرف واحد هيوديه لدجال مشهور اوي بيجوله من كل حته

انجي

ما تفتكريش مين الراجل ده او اسمه ايه الدجال ده

زينة

اسمه ابو حاجة بس ابو المجد ابو البركات حاجة كده

**مشهد 21(جديد م8 في ح7) المقابر/فلاش باك ن/خ**

انجي امام المقابر وترى الدجال وحارس المقبرة يقول لها "الشيخ ابو الشوك"

**مشهد 22(عودة إلي مشهد 20) لوكيشن التصوير ن/خ**

انجي

ابو الشوك؟

زينة

ايوه تقريبا كده وكان بعين واحده زياد قالي عليه كده

**مشهد23(جديد) الرووف ن/خ**

ناهد وياسروابنهم ينهون طعام الغداء

ناهد تأتي بصينية الشاي وسيف ابنهم يلعب بلاي استيشن على شاشة التلفزيون في الروف او على الموبايل

ناهد

قوم من على الزفت ده وتعالى اتغدى

سيف لايرد ويكمل لعب

ياسر

هو ولا سامعك اساسا دماغه في اللعب بس

ناهد

وهو ده لعب ده لعب في الدماغ فين ايام ما كنا بننزل نلعب في الشارع نلعب استغماية ولا القطه العامية ولا حتى صيادين السمك بس على الاقل كنا بنفرغ طاقة وجسمنا يتحرك مش النيلة ده اللي ما بينوبناش منه غير فلوس نت ونظر بيقل وحانية رقبة وتوحد

ياسر

ادخلوا البسوا بقى يلا خروجة لطيفة اهو عشان ما تقولوش مش بنخرج

ناهد

فين يا ترى

ياسر

هنروح النادي عند يوسف

سيف ينتبه الى كلامهم ويترك اللعب

سيف

ومنه هتبقى هناك يا بابا

ياسر

اه يا حبيبي مهو عشان كده قالنا عشان تلعبوا مع بعض ونقضي وقت حلو مع بعض

سيف يجري كي يرتدي ملابسه

سيف

خمس دقايق بس وهكون غيرت هدومي

ناهد

شوف ازاي شوفت اللي كنت بتقولي مش سامعك اساسا اهو نط عشان يلبس

ياسر

اه يا ستي منه سرها باتع

ناهد

مش بس على فكره يا ما نفسي يبقى عندنا اشتراك في اي نادي بدل حبسة البيت دي

ياسر

لا انا هقوم البس بقى طالما دخلنا في سيرة طموحاتك وطلباتك اللي بتحلمي بيها وما بتخلصش يتحرك ياسر تاركا الروف

ناهد

والشاي ؟

Cut

**مشهد24(جديد) العيادة النفسية ن/د**

انجي تدخل غرفة الكشف عند فريدة

فريدة

ما صدقتش اما لقيت السكرتيرة بتقولي انك جاية دلوقتي

انجي

اتصلت بالعيادة وعرفت انك موجوده قولت اجيلك وحبيت في الاول اعتذرلك عن الطريقة اللي اتعاملت بيها في المره الاولانيه

فريدة

لا ابدا مفيش مشكله وتشرفي في اي وقت قوليلي فيه جديد في اللي بتشوفيه

انجي

هو الحقيقة انا مبقتش واثقة اذا كنت بشوف حاجة اصلا ولا لا

فريدة

مش فاهمه قصدك ايه

انجي

فاكره حضرتك اما سألتيني اذا كان فيه تاريخ مرض نفسي او عقلي في عيلتنا

فريدة

تمام

انجي

الحقيقة سؤالك ده فضل يرن في وداني لان رجعلي لقطات مبتورة من طفولتي وعلاقة بابا وماما وايه اللي حصل بينهم وحاولت الاقي حد يساعدني في تكملة الصور دي اللي لسه فاضله في ذاكرتي وروحت فعلا لعمتي اللي اتقطعت علاقتنا بيها من سنين

اكتشفت ان بابا كان مريض نفسي ، دي روشتات علاجه اللي لاقيتها في كرتونة حاجته اللي عند عمتي

فريدة تنظر في الروشتات القديمة المتهالكة

فريدة

ياه ده كان بيتعالج عند دكتور صادق ، كاتبله تيجريتول واوبلاكس

الله يرحمه ده استاذ كبير .. كده الصورة بدأت توضح هو كان مريض فصام

انجي

يعني ايه

الفصام نوع من انواع الذهان المريض فيه بيشوف هلاوس وضلالات بيشوف ناس بتكلمه واحداث ما بتحصلش وواضح ان حالته كانت متقدمه

انجي

اللي قدرت اجمعه ان امي هربت بيا لانه كان بيشوف هلاوس وخافت عليا لانه واضح انه وصل لدرجة من الخطورة علينا وعلى نفسه خلتها تهرب منه وفهمتني انه هو اللي سافر وسابنا

فريدة

وطبعا كنتي طول الوقت حاسه بالكراهية والتقصير من ناحيته وانه تخلى عنكم وسابكم

انجي

للاسف ده حقيقي

فريدة

وانتي خايفة تكوني بتمري بنفس تجربة باباكي اللي ظهرت اعراضها بعد تجربة موت مامتك القاسية نفسيا عليكي وتكوني بتكوني صور جوه عقلك مالهاش اي اساس من الصحة او تكون حصلت صح ؟

انجي

صح هو انا عندي ايه بالظبط يا دكتور

فريدة

بصي يا فريدة دي اعراض فصام سيكوسفرينيا schizophrenia واضحة بالذات ان فيه تاريخ مرضي في العيلة

انجي

مشوشة وخايفة لانك قولتي قبل كده ان المريض النفسي الحقيقي مش بيشوف انه مريض او محتاج مساعده والانكار ده يمكن هو سبب رفضي اني اجيلك في الاول ، بس كمان اللي مجنني ومخليني ارفض السيناريو ده اني بشوف حاجات بتحصل حقيقي يعني مثلا شوفت مكان مذكرات زياد ازاي

فريدة

مذكرات ايه ؟

يرن هاتف انجي

انجي

استأذنك ارد عشان تليفون مهم

انجي

الو يا يوسف

**مشهد 25(جديد) سيارة يوسف ن/د**

يوسف

الو انتي فين

انجي وهي تخفض صوتها حتى لا تسمعها فريدة

انجي

في البيت ليه

يوسف

مفيش قولت اعدي عليكي نخرج

**مشهد 26 (عودة لمشهد 24) العيادة النفسية ن/د**

انجي

لا تمام ابعتلي لوكيشن وانا هجيلك .. تمام يلا سلام

انجي توجه كلامها لفريدة

انجي

اسفه معلش

فريدة

لا ابداً

**مشهد 27 (جديد) امام باب النادي ل/د**

انجي يتوقف بها الاوبر امام النادي

**مشهد 28(جديد) النادي ل/د**

يجلس كل من ياسر وناهد وصفية ويوسف ويلعب في الخلفية كلا من سيف ومنه

يوسف

بكلم انجي تليفونها ويتنج مش عارف اتأخرت ليه

ياسر

يا سيدي الغايب حجته معاه ما تقلقش طالما بتتكلم في التليفون تبقى بخير

صفية يبدو عليها الضيق

تدخل عليهم انجي

انجي

مساء الخير اسفة على التأخير

يوسف

طيب انتي كويسه

انجي

اه تمام الحمد لله شوية لخبطة بس تمام ، ازي حضرتك يا طنط

صفية

اهلا يا حبيبتي عامله ايه ، عن اذنكم هقوم اشوف الويتر اتأخر ليه

يوسف

خليكي يا ماما انا هقوم

صفية

لا يا حبيبي خليك مع ضيوفك انا كده كده قايمه

ناهد تميل على انجي

انتي مش ملاحظه حاجة

انجي

لا ملاحظة ايه

ناهد

حماته وشها قلب اما جيتي

يوسف

بتنمي على مين يا ناهد ارحمي نفسك

ناهد

والله ابدا بسألها بس على حاجة في الشغل

يوسف

وايه الاخبار وصلتي لفين

انجي

لا انا في مواويل بس اهم موال فيهم

الحلم اللي حكيتهولك انت وياسر حسيت ا ن في اشارات قويه المفروض افك

شفرتها ومش عارفه ليه بجد حسيت كده .. الغريب اني لما ركزت ودورت في

المكان اللي حسيت ان زياد بيرشدني ليه في الحلم،لقيت فعلاً فيه

المذكرات

يدخل الويتر يضع العصير ويسأل انجي

الويتر

حضرتك تشربي ايه

انجي

انا هشرب عصير لمون لو سمحت

يوسف

غريب فعلا انك تفهمي الاشارات اللي في الحلم وتوصلي للورق فعلاً في المكان اللي

توقعتيه والاغرب ان زياد يوجهك لده

انجي :

يوسف انت مصدقني بجد ولابتتريئ؟

.. تفتكر كل دي صدف؟! انا حاسه انفي

شيله كبيره اوي المفروض اشيلها وانا مش حِمل كل ده .. اشمعنى انا،ليه كل ده

بيحصل في حياتي

انجي

لا والمرعب بجد حكاية الدجال ده كمان

ناهد

بسم الله الرحمن الرحيم ، دجال ايه اللهم احفظنا طيب مش كنتي قولتلي كنت جيت معاكي اهو الواحد يشوف دجال بجد مش زي اللي بيطلعوا في الافلام

انجي

لا انا ما روحتش ، بس روحت لزينة

ناهد

زينة الممثلة

ياسر

وانتي عايزاها في ايه وايه علاقتها بالمذكرات

يأتي كل من منه وسيف يسلمون على انجي ويشربون العصير ومعهم صفية

صفية

اتفضلوا بطلوا لعب شوية واشربوا العصير

منه تسلم على انجي

ازي حضرتك يا طنط

انجي

لا انا مش طنط مش احنا بقينا اصحاب

منه

ايوه

انجي

يبقى خلاص تقوليلي يا انجي بس من غير طنط ، اتفقنا

صفية

لا لازم تتعلم تحترم الكبير وتعرف ان فيه حدود بين البني ادمين مش اي حد تاخد عليه وتنهدله بأسمه

تتوتر الاجواء وتشعر انجي بالاحراج

احد اكواب العصير كان على وشك السقوط على انجي الا ان منه تمسك الكوب قبل سقوطه

ناهد

بس الاحترام ملوش علاقة بالالقاب على فكره يا طنط

يوسف يحاول تغيير الموضوع

هاه ناويين تتعشوا ايه

منه

لا ممكن قبل العشا انجي تيجي تمرجحني

صفية

تاني يا منه هو انتي مش بتسمعي الكلام ليه وبعدين معاكي وكمان ليه تتعبيها معاكي وتخليها تمرجحك ما انتي بتعرفي لوحدك

انجي

مفيش مشكلة يا طنط بالعكس فرصة ارجع للعب زمان واركب مراجيح

ياسر

انتي ناقصة ما كفاية المراجيح اللي في حياتك هههههههههه

انجي تأخذ منة وسيف وتذهب بهم الى المراجيح

ناهد

مش هتبطل لسانك الفالت منك ده يعني هي ناقصة استظراف منك

ياسر

ليه انا قولت ايه

يوسف

انا هقوم وراهم

صفية بأسلوب سخيف

منوره يا ناهد

ناهد

ده نورك يا طنط

**مشهد29(جديد) المراجيح ل/د**

انجي تمرجح منه و سيف في الخلفية

منه

انتي عارفه اننا عندي اصحاب السا واّنا بابا بيقولي مكلمهمش كتير

انجي

يبقى اكيد اصحاب مش كويسين وهو خايف عليكي منهم

منه

لا طبعا هما كويسين اوي وبيحبوني وانا بحبهم

انجي

طيب هيقولك ليه ما تكلمهمش كتير الا لو كانوا وحشين

منه

يا انجي دول عرايس، بس هو بيقولي كده غلط عليكي اما تكلميهم كتير

يوسف يأتي يقف يجوارهم

يوسف

شكلكوا كده اتصاحبتوا

منه تجري امام مرجيحة كادت ان تصدمها الا انجي تمسك بها وتحملها يوسف يفزع عليها

يوسف

انتي كويسه يا منه اتخبطي

منه

لا يا بابي انجي لحقتني

منه وهي في حضن انجي

منه

انا بحبك اوي يا انجي

انجي

وانا كمان بحبك اوي

تأتي من خلفية الكادر فريدة

فريدة

ايه ده ايه الصدفة الحلوة دي معقولة يوسف اخيرا في النادي

يوسف

اهلا ازيك يا فريدة انا قولت اجي اللاعب منه شوية

فريدة

ازيك يا منه

منه

اهلا يا طنط

انجي باستغراب

ايه المفاجأة دي

فريدة

لا مفاجأة ولا حاجة انا ويوسف اعضاء في النادي هنا من سنين بس هو اللي كان مقاطع الدنيا بس شكله كده بيرجعلها تاني ،

فريدة توجه كلامها لانجي

فريدة

مش كنتي تقولي انك جايه على هنا كنا جينا مع بعض ، عموما فرصة سعيدة اسيبكم انا بقى ، هستناك تكلمني يا يوسف

تتحرك فريدة

يوسف

هو انتوا اتكلمتوا بعد اليوم اللي كنا فيه مع بعض وعرفتك عليها

انجي ترتبك

اه روحتلها النهارده كنت بدردش معاها مش اكتر

يوسف

غريبة مع انك كنتي رافضة تكملي معاها يعني

فريدة

مهو دايما المريض النفسي بيرفض في الاول يعترف انه مريض

تشعر انجي بالاحراج ويتضايق يوسف من اسولوب فريدة فتحاول تغيير الموضوع

فريدة

بقولك يا يوسف كنت عاوزاك تعرفني على طنط جدة منه

يوسف

حاضر بس اشمعنى

**مشهد30(تم تصويره م19إلي 21 ح9) شقة إنجي/ الصالة ل/د**

إكتشاف إنجي لجثة ممدوح

م. ١٩الصاله شقة انجي ل.د

\_ تذهب انجي لتأخذ مفرش السفره لتغسله مع الغسيل واثناء قيامها بذلك تخبط

البروازالموجود على الارض باصبع قدمها الصغير فتتألم جداً ...

\_ لنفسها

انجي :

انا ازاي سايباك لحد دلوقتي كده

Cut

م. ٢١ مطبخ انجي ل.د

\_ تدخل انجي الى المطبخ لتأتي بشاكوش ومسامير

Cut

م. ٢١ الصاله شقة انجي ل.د

تبدء في تعليق البروازعلى الحائط البارز، ثم بعد ان تنتهي من تعليق البرواز

تبتعد لترى المنظر كاملاً بعد تعليق البرواز فتجد صوت طقطقه ويتشرخ الحائط ثم

يسقط البرواز ويحدث ضجيج ثم ينهارجزء من الحائط وتظهر داخله جثه مشوهه،

تصرخ انجي بهلع ....

Cut

**نهاية الحلقة التاسعة\_\_**